Trg je bil okrogle oblike in je imel na vsaki strani kjer je skozi potekala glavna cesta monumentalen slavolok. Na sredi trga je bil postavljen Konstantinov steber; ta je ohranjen do danes. Forum je ostal v rabi in svoji prvotni klasični antični obliki do leta 1204, ko so ga izropali v četrtem križarskem pohodu. Na severni strani foruma je bila glavna mestna senatska hiša, ki je bila rotunda s pročeljem; v obliki je spominjala na panteon v Rimu. Iz virov vemo, da je bil forum okrašen s številnimi antičnimi kipi in okrasjem; kipi so bili po izropanju v 4. križarskem pohodu pretaljeni za izdelavo križarskega orožja.